04/03/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases para elaboración de listas de persoal temporal para postos de técnico de xestión tributaria (A2)

ANUNCIO Resolución 7653/2020, do 28/02/2020, pola que se convoca o proceso selectivo para elaborar unha lista de persoal funcionario interino e/ou laboral temporal para postos de técnico de xestión tributaria Por resolución número 7653 do 28 de febreiro de 2020, que se transcribe a continuación, o presidente da Deputación Provincial da Coruña, D. Vinicius Dennis George Alacano Griño, resolveu convocar o proceso selectivo para elaborar unha lista de persoal temporal para postos de técnico de xestión tributaria (subgrupo A2): “Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para postos de técnico de xestión tributaria (subgrupo A2) de administración especial no que se acreditan os seguintes I.–ANTECEDENTES I.1.–Estando esgotada a lista de aspirantes para a selección de persoal funcionario interino e/ou laboral temporal para postos de técnico de xestión tributaria (subgrupo A2) de administración especial é preciso convocar un proceso selectivo para a elaboración dunha nova lista para a cobertura interina/temporal destes postos, cando non sexa posible o seu desempeño por funcionarios de carreira. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación, en canto se refire ao procedemento para a selección mediante o sistema de listas. De conformidade coa normativa citada e demáis concordante e de aplicación e ao abeiro do artigo 34 da Lei 7/1985, do 2 de abril, de bases de réxime local, RESOLVO: Convocar un proceso selectivo para elaborar unha lista de persoal temporal para posibles nomeamentos como persoal funcionario interino e/ou personal laboral temporal para postos de técnico de xestión tributaria (subgrupo A2), que se rexerá polas Bases aprobadas ao efecto pola Xunta de Goberno do 21 de febreiro de 2020. Bases para elaborar unha lista para a selección de persoal funcionario interino e/ou laboral temporal para postos de técnico de xestión tributaria (subgrupo A2, escala de administración especial, subescala técnica, clase técnicos de grao medio) e dispoñer a súa publicación no Boletín Oficial da Provincia: O obxecto deste proceso selectivo é a elaboración dunha lista de persoal temporal para postos de técnico de xestión tributaria, cando por razóns de necesidade e urxencia sexa preciso o nomeamento de persoal interino cando se dean algunhas das circunstancias recollidas para estes supostos na lexislación vixente.1. Requisitos das persoas aspirantes.1.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española ou ter a nacionalidade doutro Estado membro da Unión Europea ou de calquera outro dos Estados aos cales, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores e traballadoras. Tamén poderán participar as persoas, calquera que sexa a súa nacionalidade, descendentes de persoas que posúan a nacionalidade española ou doutros Estados membros da Unión Europea, sempre que sexan menores de vinte e un anos ou maiores da devandita idade dependentes. Tamén poderán participar as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados membros da Unión Europea, sempre que non estean separadas de dereito. Así mesmo, poderán participar as persoas, calquera que sexa a súa nacionalidade, descendentes do cónxuxe non separado/a de dereito de persoas que posúan a nacionalidade española ou doutros Estados membros da Unión Europea, sempre que sexan menores de vinte e un anos ou maiores da devandita idade dependentes. b) Posuír capacidade funcional para o desempeño das tarefas do posto. c) Ter feitos os dezaseis anos e non exceder, no seu caso, a idade máxima de xubilación forzosa. c) Non ter sido separado/a, mediante expediente disciplinario, do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Estar en posesión dalgún dos seguintes títulos: – Diplomatura en dereito, económicas ou empresariais, relacións laborais ou graduado social ou equivalente.1.2. Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, funcionario interino.2. Solicitudes e prazo de presentación.2.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de vinte días naturais contados a partir do seguinte ao da publicación do anuncio da convocatoria no BOP no modelo oficial que figura ao final destas bases e que tamén se facilitará por esta Deputación Provincial, no Rexistro Xeral, no Servizo de Planificación e Xestión de Recursos Humanos e na seguinte páxina web: https://www.dacoruna. gal/recursos-humanos/documentos As ditas solicitudes dirixiranse ao Presidente da Deputación Provincial da Coruña e presentaranse de forma telemática a través da sede electrónica da Deputación da Coruña na dirección sede. dacoruna. gal ou presencialmente no Rexistro Xeral da Deputación da Coruña e demáis lugares previstos no artigo 16 da Lei 39/2015, do 1 de outubro, do procedemento administrativo común das administracións públicas. Para inscribirse neste proceso selectivo é necesario pagar unha taxa por dereitos de exame de 10 euros, de acordo co establecido na Ordenanza Fiscal n.º 3 da Deputación da Coruña. Aplícase un réxime de exención do 100 por cento aos membros de familias numerosas clasificadas na categoría especial e unha bonificación do 50 por cento para os da categoría xeral. Estes beneficios fiscais deberán ser solicitados expresamente polo suxeito pasivo no momento de presentación da solicitude para tomar parte nas probas selectivas. A estes efectos, deberán achegar, xunto coa solicitude, documentación xustificativa da súa condición de membro de familia numerosa e da categoría na que se clasifique na correspondente data do pagamento, no caso de non autorizar a súa consulta. A falta de pagamento ou insuficiencia da taxa no caso de que o candidato non reúna os requisitos para ter dereito á exención ou redución do pago, suporá a exclusión do proceso selectivo. Para a devolución da taxa abonada, as persoas aspirantes deberán figurar como excluídas nas listaxes definitivas e seguir o procedemento que se sinale na resolución pola que se aproben. Non procederá a devolución do importe abonado en concepto de dereitos de exame nos casos en que as persoas admitidas renuncien a participar no proceso. A non presentación da solicitude en tempo e forma suporá a exclusión da persoa aspirante.2.2. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais). 2.3. Ao abeiro do disposto no artigo 28 da Lei 39/2015, do 1 de outubro, do procedemento administrativo común das administracións públicas, os datos incluidos nas solicitudes dos aspirantes, en canto á titulación oficial requirida e a súa condición de membro de familia numerosa de categoría xeral ou especial, serán consultados, previa autorización, para a súa verificación polo Servizo de Ordenación e Xestión de Recursos Humanos da Deputación Provincial da Coruña mediante acceso electrónico ás bases de datos das Administracións públicas competentes. No caso de que as persoas interesadas non autoricen esta consulta na casilla correspondente, deberán achegar xunto coa solicitude, a documentación acreditativa.2.4. A solicitude presentarase coa seguinte documentación:  Copia sinxela do documento nacional de identidade ou documento de identificación de estranxeiro.  Copia sinxela do documento que acredite a titulación requirida, se non autoriza a consulta.  No caso de persoas con discapacidade, copia simple do certificado de discapacidade en grao igual ou superior ao 33 por cento emitido polo órgano competente.  Copia sinxela do certificado que acredite ter obtido o Celga 4 de galego ou ter superado o curso de perfeccionamento.  Documento acreditativo do ingreso dos dereitos de exame, que incluirá nome, apelidos, número de identificación e proceso selectivo no que participa o interesado, e no seu caso, documentación xustificativa da condición de membro de familia numerosa no caso de non autorizar a consulta.2.5. De acordo co disposto na Ordenanza do Uso da Lingua Galega na Deputación da Coruña, publicada no BOP 186 de 29 de setembro de 2017, os aspirantes que desexen o texto das probas en lingua castelán deberán facelo constar na casilla habilitada na instancia. De non ser así, os cuestionarios das probas selectivas distribuiranse por defecto en galego.2.6. As persoas aspirantes cun grao de discapacidade igual ou superior ao 33% poderán solicitar adaptacións de tempo e/ou medios específicos para a realización das probas selectivas. Para estes efectos deberán facelo constar expresamente na instancia e achegar o Ditame técnico Facultativo emitido polo órgano técnico de cualificación do grao de discapacidade competente, que acredite as deficiencias permanentes que deron orixe ao grao de discapacidade concedido.3. Admisión de aspirantes. Rematado o prazo de presentación de solicitudes, a Presidencia da Corporación declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Aqueles que no prazo sinalado non subsanen os defectos xustificando o seu dereito a ser admitidos, serán definitivamente excluídos do proceso selectivo. Os errores na consignación de datos persoais rectificaranse de oficio ou a instancia do interesado en calquera momento do proceso selectivo. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia.4. Tribunal cualificador. O tribunal constará dun presidente/a, tres vogais e un secretario/a, que haberán de cumprir os requisitos sinalados no art.60, do Real decreto lexislativo 5/2015, do 30 de outubro, polo que se aproba o texto refundido da lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores/as especialistas para as probas selectivas correspondentes, limitándose os ditos asesores/as a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas dalgunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación de procedemento administrativo.5. Desenvolvemento do proceso selectivo. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñeranse no taboleiro de anuncios do pazo da Deputación Provincial e na páxina web da Deputación, con doce horas de antelación, como mínimo con respecto ao seu comezo, si se trata do mesmo exercicio, ou de vinte e catro horas, si se trata dun novo. O chamamento para cada exercicio será único. As probas terán carácter eliminatorio e na realización dos exercicios garantirase, sempre que sexa posible, o anonimato das persoas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previsto expresamente nestas bases. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, de conformidade co establecido no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008). En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008) e na normativa de acceso dos empregados públicos vixente. Así mesmo, estas Bases, a posterior convocatoria do proceso e cantos actos administrativos se deriven dela, poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas.6. Forma de selección. As probas selectivas constarán dos seguintes exercicios de carácter, todos eles, obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas, máis outras 5 preguntas de reserva sobre os temas do Anexo, nun tempo máximo total dunha hora. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá na resolución dun ou dous supostos prácticos relacionados coas materias do programa, nun tempo máximo de dúas horas, mediante a contestación de preguntas curtas ou tipo test. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.3.º exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o certificado correspondente xunto coa instancia, segundo o disposto na Base Segunda. A cualificación será a de apto ou non apto. TEMARIO Parte xeral Tema 1.–A Constitución Española de 1978: principios xerais e estrutura. Dos dereitos e deberes fundamentais. A reforma constitucional. A organización territorial do Estado na Constitución. Tema 2.–Lei Orgánica 1/1981, do 6 de abril, do Estatuto de Autonomía de Galicia: estrutura e contido. Do poder galego. Réxime xurídico das competencias de Galicia. Tema 3.–Lei 7/1985, do 2 de abril, reguladora das bases do réxime local: Entidades que integran a Administración Local. Réxime de funcionamento das entidades locais. A Provincia: organización e competencias provinciais. Tema 4.–Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais: Recursos das entidades locais. Impostos, taxas, contribucións especiais. As ordenanzas fiscais. Tema 5.–Lei 39/2015, do 1 de outubro, do Procedemento Administrativo Común das Administracións Públicas: Os interesados no procedemento. A actividade das administracións públicas: normas xerais de actuación; termos e prazos. Os actos administrativos. Tema 6.–Lei 39/2015, do 1 de outubro, do Procedemento Administrativo Común das Administracións Públicas: O procedemento administrativo común: Dereitos do interesado no procedemento. Iniciación, ordenación, instrución e finalización. A tramitación simplificada do procedemento administrativo común. A revisión de actos en vía administrativa: recursos administrativos e revisión de oficio. Tema 7.–O Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Obxeto e ámbito de aplicación. Persoal ao servizo das administracións públicas: Clases de persoal. Dereitos e deberes dos empregados públicos. Código de conduta. Tema 8.–Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. A transversalidade. As condicións de emprego en igualdade na administración pública galega. Tema 9.–Lei orgánica 3/2018, do 5 de decembro, de protección de datos persoais e garantía dos dereitos dixitais: Disposicións xerais. Principios da protección de datos. Dereitos das persoas. Tema 10.–A Lei 3/1983, do 15 de xuño, de normalización lingüística de Galicia: Uso oficial do galego. A Ordenanza de uso da lingua galega na Deputación da Coruña (BOP núm.186, do 29 de setembro de 2017). Parte específica: Tema 11.–A Lei Xeral Tributaria: Principios xerais. Normas tributarias. A relación xurídico-tributaria. As obrigacións tributarias. As obrigacións e deberes da Administración tributaria. Os dereitos e garantías dos obrigados tributarios. Obrigados tributarios. Tema 12.–Elementos de cuantificación da obrigación tributaria. A débeda tributaria. Tema 13.–A aplicación dos tributos: concepto e órganos competentes. A información e asistencia aos obrigados tributarios. A consulta tributaria. O número de identificación fiscal. A asistencia mutua: concepto. Os procedementos administrativos en materia tributaria: Proba, notificacións obrigación de resolución eprazo de resolución. As liquidacións tributarias. Tema 14.–Actuacións e procedementos de xestión tributaria. Iniciación. Declaracións. Autoliquidacións. Comunicacións de datos. Procedemento de devolución iniciado mediante autoliquidación, solicitude ou comunicación de datos. Procedemento iniciado mediante declaración. Procedemento de verificación de datos. Procedemento de comprobación de valores. Procedemento de comprobación limitada. Tema 15.–A recadación (I). Actuacións e procedementos. Órganos de recadación. Extinción das débedas. O pago, a prescrición e outras formas de extinción. Obrigados ao pago. Garantías da débeda tributaria. Aprazamentos e fraccionamentos. Participación das entidades de crédito no procedemento de recadación. Tema 16.–A recadación (II). A recadación en período executivo. Procedemento de constrinximento. Carácter do procedemento. Fases: Iniciación, embargo de bens e dereitos, alleamento e término do procedemento. Tercerías. Procedemento fronte a responsables e sucesores. Xestión recadatoria asociada a delitos contra a Facenda Pública e de contrabando. Tema 17.–A inspección dos tributos. Órganos. Funcións. Facultades. Deberes. Distintas actuacións no procedemento de inspección. Obtención de información, valoración, informe e asesoramento. Tema 18.–O procedemento de inspección. Actuacións de comprobación e investigación. Iniciación e desenvolvemento do procedemento. Prazo, lugar e horario das actuacións inspectoras. Actuacións inspectoras mediante personación no domicilio ou locais do contribuínte. Características e clases das medidas cautelares no procedemento inspector. Terminación do procedemento. A documentación das actuacións inspectoras. Tema 19.–O concurso: Presuposto subjetivo e obxectivo. O auto de declaración de concurso. Efectos sobre acreedores, créditos e contratos. Determinación da masa activa, masa pasiva e os créditos contra a masa. O convenio: Contido e os seus efectos. Efectos da apertura da fase de liquidación. As causas de conclusión do concurso. A calificación do concurso Tema 20.–A potestade sancionadora en materia tributaria. Tema 21.–A revisión dos actos de carácter tributario en vía administrativa. Tema 22.–O sistema tributario local (I): ámbito de aplicación. Poder tributario derivado. Principios do sistema tributario local. As competencias das entidades locais en materia de xestión tributaria: delegación de competencias e colaboración entre administracións tributarias. As normas de xestión dos tributos locais. Réxime xeral de beneficios fiscais. Tema 23.–O sistema tributario local (II): A revisión dos actos en vía administrativa. A imposición e ordenación dos tributos locais. Tema 24.–O sistema tributario local (III): estrutura e características. Os impostos municipais potestativos e obrigatorios. Outros recursos. Taxas e contribucións especiais. Prezos públicos. Recargas e participacións nos tributos do Estado. Tema 25.–O Imposto de Bens Inmobles (IBI). Tema 26.–O Catastro Inmobiliario Tema 27.–O Imposto de Actividades Económicas (IAE) Tema 28.–O Imposto sobre Vehículos de Tracción Mecánica (IVTM) e Tema 29.–O Imposto sobre o Incremento de Valor dos Terreos de Natureza Urbana (IIVTNU). Tema 30.–O Imposto sobre Construcións, Instalacións e Obras (ICIO). A Taxa do 1,5 por cento. Tema 31.–A Ordenanza Fiscal Xeral da Deputación Provincial da Coruña. As Bases aprobadas pola Deputación da Coruña para a prestación dos servizos tributarios aos Concellos da provincia. Tema 32.–Ordenanzas Fiscais e de Prezos Públicos da Deputación Provincial da Coruña. Tema 33.–As infraccións de tráfico: concepto, elementos e clases. Os aspectos antixurídicos nas infraccións de tráfico e os seus elementos. A imputación persoal das infraccións: suxeitos responsables. Tema 34.–As sancións de tráfico: competencias, determinación legal e cuantía. As causas de extinción da responsabilidade sancionadora. O rexistro de condutores e infractores e a cancelación de antecedentes. Tema 35.–Procedemento sancionador en materia de tráfico: réxime xurídico. As garantías no procedemento. Prexudicialidade penal. A iniciación do procedemento. Clases de procedementos sancionadores: instrución e resolución. Recurso de reposición. O sistema de notificaciones. A presente resolución, que pon fin á vía administrativa, é susceptible de interposición de recurso potestativo de reposición perante o Presidente da Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa Lei 29/1998, do 13 de xullo, reguladora da xurisdicción contencioso-administrativa. Todo iso, sen prexuízo de que se poida exercitar calquera outro recurso que se estime procedente.” A Coruña, a 2 de marzo de 2020. O presidente A secretaria Acctal. PDFR 26013 do 29/07/2019 O deputado Antonio Leira Piñeiro M.ª Amparo C. Taboada Gil